
T. Danny koncertjén debütál Dobó Kata új filmjének trailere a Plázson


Rendhagyó módon, a siófoki ASTROFEST-en debütál Dobó Kata új filmjének, a Még egy kívánságnak a trailere a fesztiválközönség előtt. A történetben T. Danny egy igazi rosszfiút alakít, aki ugyanolyan jól zenél, mint amilyen jól eladja magát.  A balatoni nyár ikonikus koncerthelyszínén, a Plázs Siófokon, június 27-én szombaton, T. Danny „előzenekara” ezúttal 2026 legjobban várt romantikus vígjátékának a hivatalos előzetese lesz.
Színészként mutatkozik be a zenei ügynökség világában játszódó történetben T. Danny, aki ezt a hírt tavaly, a Budapest Parkban jelentette be koncertjén, most pedig a siófoki ASTROFEST-en szintén T. Danny koncertje előtt lesz látható a Még egy kívánság mozielőzetese június 27-én szombaton.
A Megafilm Service legújabb filmjében alaposan felkavarja az állóvizet a karizmatikus zenész, Milán (Telegdy Dániel) figurája a történet főhősnője, a zenei menedzser Juli (Hermányi Mariann) és a feltörekvő Dead Flamingos zenekar (Kádár L. Gellért, Friedenthal Zoltán, Wettstein Márk) életében. Fontos szerephez jut egy Kívánságfüzet is, amivel bármit és bárkit el lehet tüntetni, és ami egy idő után egyre extrémebb kívánságokkal lesz tele. De mi történik akkor, ha minden kívánság nem várt következményekkel jár?
Idén október 15-én érkezik a hazai mozikba Dobó Kata romantikus vígjátéka, a Még egy kívánság.
[bookmark: _GoBack]Szereplők: Hermányi Mariann, Kádár L. Gellért, Trill Beatrix, Szalay Bence, T. Danny, Mucsi Zoltán, Friedenthal Zoltán, Wettstein Márk, Nyári Szilvia, Pataki Ferenc, Domokos Éva Lili 
Alkotók: Vezetőproducer: Helmeczy Dorottya Társproducer: Kálomista Gábor Vezetőrendező: Dobó Kata Társrendező: Szilágyi Fanni Forgatókönyvíró: Kovács M. András Látványtervező: Valcz Gábor, Operatőr: Becsey Kristóf, Zeneszerző: Moldvai Márk, Dalszövegíró: Szűcs Krisztián, Jelmeztervező: Kazal Viktória
Az alkotás a Nemzeti Filmintézet támogatásával jött létre.

	Még egy kívánság online és a közösségi médiában

Hivatalos oldal: https://megafilm.hu/meg-egy-kivansag/

Trailer: https://youtu.be/ThGsC3DZL1Y

Facebook: https://www.facebook.com/megegykivansagfilm?locale=hu_HU

Instagram: https://www.instagram.com/megegykivansagfilm/

